**ՀԻՄՆԱՎՈՐՈՒՄ**

**1.** **Անհրաժեշտությունը**

Նախագծի ընդունումը պայմանավորված է ՀՀ կառավարության 27.09.2018թ. N 1073-Ն որոշման մեջ փոփոխություններ և լրացումներ կատարելու անհրաժեշտությամբ:

1. **Ընթացիկ իրավիճակը և խնդիրները**

ՀՀ կառավարության 27.09.2018թ. N 1073-Ն որոշմամբ ՀՀ մարզերում առաջնահերթ լուծում պահանջող խնդիրների լուծման համար Հայաստանի տարածքային զարգացման հիմնադրամին տրամադրվել է 3,657,994.3 հազ. դրամ: Համայնքների կողմից Հայաստանի տարածքային զարգացման հիմնադրամին տրամադրվել են ծրագրերի նախագծանախահաշվային փաստաթղթերը, որոնց մի մասում եղել են անվանումների տարբերություններ, մյուս մասում ծրագրի արժեքը նախատեսվածից ավել է եղել, իսկ Վազաշենի ճանապարհի ասֆալտապատում և Կապանի համայնքի Շրվենաց բնակավայրի կոյուղագծի կառուցում ծրագրերի իրականացումը համայնքների կողմից համարվել են ոչ նպատակահարմար: ՀՀ Տավուշի մարզի Սարիգյուղ համայնքի խմելու ջրի համակարգի կառուցում ծրագրի իրականացման համար համայնքը չունի համաֆինանսավորման համար անհրաժեշտ 6,500,0 հազ. դրամը և նախագծով նախատեսվում է ձևավորված խնայողություններից հատկացնել համայնքի համաֆինանսավորման համար պահանջվող գումարը:

ՀՀ Արագածոտնի մարզի Օթևան, ՀՀ Արագածոտնի մարզի Նիգավան, ՀՀ Լոռու մարզի Տաշիր, ՀՀ Տավուշի մարզի Արծվաբերդ, ՀՀ Արարատի մարզի Գետազատ, ՀՀ Շիրակի մարզի Կառնուտ համայնքներում իրականացվող ծրագրերի վերաբերյալ ընկերությունների հետ արդեն իսկ կնքվել են պայմանագրեր (կցվում են), իսկ մնացած ծրագրերի մասով գնման գործընթացներ կիրականացվի ՀՀ կառավարության որոշման ընդունումից հետո:

ՀՀ կառավարության 27.09.2018թ. N 1073-Ն որոշմամբ նախատեսված <<Ծրագրերի անվանումը>> սյունակում նշված էին աշխատանքների տեխնիկական բնութագրերի որոշակի մանրամասներ՝ գծմ, տրամագիծ և այլն։ Ներկայիս Նախագծում վերոնշյալ աշխատանքների համար նախատեսված են տարբեր տրամագծերի խողովակներ, որից յուրաքանչյուրը ունի որոշակի երկարություն, հետևաբար նպատակահարմար չենք համարում մանրամասնել տեխնիկական բնութագրերը։

**3** .**Տվյալ բնագավառում իրականացվող քաղաքականությունը**

ՀՀ տարածքային համաչափ զարգացմանը համահունչ կլուծվեն ՀՀ մարզերում առավել առաջնային խնդիրները:

**4. Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է ՀՀ տարածքային կառավարման և զարգացման նախարարությունը։

**5. Ակնկալվող արդյունքը**

Նախագծի ընդունմամբ Հայաստանի տարածքային զարգացման հիմնադրամի կողմից հնարավոր կլինի ավարտին հասցնել մարզերում նախատեսված մի շարք ծրագրեր:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: